Държавен вестник, бр. 96, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  96
или което изпълнява функции от името на 
НКЗ във връзка с изпълнението на проекти 
от изпълнителните агенции.
„Швейцарски междинен орган“ е всяко 
законно регистрирано публично или частно 
лице, което е получило мандат от Швейцария 
за управление на тематичен фонд.
„Разплащателен орган“ е институция, 
създадена от Министерството на финансите, 
която упражнява финансов контрол върху 
Българо-швейцарската програма за сътруд­
ничество от българска страна.
„Одитен орган“ е институция, създадена от 
Министерството на финансите, отговорна за 
контрола върху разходването на финансовите 
средства от Българо-швейцарската програма 
за сътрудничество от българска страна.
„Изпълнителна агенция“ е законно реги­
стрирано публично или частно лице, както 
и друга организация, призната от страните, 
което притежава мандат за изпълнение на 
подкрепящи мерки.
„Договор за изпълнение“ е споразумение 
между НКЗ и/или Междинния орган и Изпъл­
нителната агенция за изпълнение на проект.
„Договор за възлагане на мандат“ е спо­
разумение между Швейцария, швейцарския 
Междинен орган и/или при възможност 
Изпълнителна агенция за изпълнение на 
тематичен фонд.
„Помощ за подготовка на проекти“ е ин­
струмент за финансова подкрепа за подготовка 
на готови проектни предложения.
„Фонд за техническа помощ“ е допълни­
телен фонд, създаден за финансиране на дей­
ности, изпълнявани от специално определени 
български власти единствено за управление 
на финансовата помощ.
„Целеви грант“ е фонд, създаден като част 
от тематичен фонд с ясно определена цел и 
насочен за финансиране на малки дейности 
по финансово ефективен начин. 
Член 2 – Цели
1. страните ще работят за намаляването 
на икономическите и социалните неравенства 
в рамките на разширения ЕС посредством 
подкрепящи мерки, договорени между стра­
ните и в съответствие с Меморандума за 
разбирателство и приложението към него, 
както и с Концептуалната рамка на Българо-
швейцарската програма за сътрудничество, 
очертана в приложение 1 към това рамково 
споразумение. 
2. Цел на това рамково споразумение е 
създаването на рамка от правила и процедури 
за планиране и приложение на сътрудничест­
вото между страните. 
Член 3 – Размер на финансовата помощ 
1. Швейцария се съгласява да предостави на 
България безвъзмездна финансова помощ за 
намаляване на икономическите и социалните 
неравенства в рамките на разширения ЕС в 
размер до 76 милиона швейцарски франка 
(CHF) за период на финансовия ангажимент 
пет години и период на разплащане на сред­
ствата до десет години, който започва да тече 
от датата на одобрение на финансовата по­
мощ от Парламента на Швейцария, а именно 
7 декември 2009 г. 
2. Страните приемат финални предложения 
за финансиране на подкрепящи мерки до два 
месеца преди края на периода на финансовия 
ангажимент. 
3. Фондове, които не са насочени по време 
на периода на финансов ангажимент, няма 
да са на разположение за ползване в рам­
ките на Българо-швейцарската програма за 
сътрудничество. 
Член 4 – Обхват 
Разпоредбите на това рамково споразу­
мение се прилагат за национални и транс­
гранични подкрепящи мерки, договорени 
между страните и финансирани от Швейцария 
или кофинансирани с други многостранни 
институции или донори, и изпълнявани от 
Изпълнителната агенция.
Член 5 – Оползотворяване на финансовата 
помощ 
1. Финансовата помощ ще бъде ползвана 
за финансиране на мерки за подкрепа, като 
може да приеме следните форми:
a) финансова помощ, в т.ч. грантове, кре­
дитни линии, гаранционни схеми, капиталово 
участие и заеми;
b) техническа помощ. 
2. Финансовата помощ се използва в съот­
ветствие с целите, принципите, стратегиите, 
географския и тематичния фокус, предвидени 
в Концептуалната рамка в приложение 1.
3. 5 % от финансовата помощ ще бъде из­
ползвана от Швейцария за администриране на 
това рамково споразумение. Администрира­
нето включва, inter alia, разходи за персонал 
и консултанти, административна инфраструк­
тура, мисии, мониторинг и оценка. 
4. Финансовата помощ под формата на 
грантове не може да надвишава 60% от общите 
допустими разходи за една подкрепяща мярка, 
освен в случаите, когато за подкрепящи мерки 
се отпуска допълнително финансиране под 
формата на бюджетни суми от национални, 
регионални или местни власти, в който случай 
финансовата помощ не може да надвишава 
85% от общите допустими разходи. Подкре­
пящи мерки за институционално развитие